Na temelju Statuta Osnovne škole Zabok ( u daljem tekstu: Škola) , a u svezi odredaba Zakona o fiskalnoj odgovornosti (NN 111/2018), Školski odbor Osnovne škole Zabok na sjednici održanoj dana 19.01.2023. godine, donosi:

**PRAVILA O STJECANJU I NAČINU KORIŠTENJA VLASTITIH PRIHODA**

Članak 1.

Pravilima o stjecanju i načinu korištenja vlastitih prihoda (u daljem tekstu Pravila) podrobnije se uređuju proceduralna pitanja u pogledu ostvarivanja i raspolaganja vlastitim prihodima.

Članak 2.

Vlastitim prihodima smatraju se prihodi koje škola ostvari od obavljanja poslova na tržištu i tržišnim uvjetima, a koji se ne financiraju ni iz jednog nivoa proračuna.

Škola može ostvarivati vlastite prihode od:

* najma školskog prostora (školske sportske dvorane, učionica i ostalih školskih prostora)
* donacija
* prikupljanja sekundarnih sirovina
* učeničke zadruge.

Članak 3.

Školski prostor iz čl. 2. stavka 2. Ovih Pravila može se iznajmljivati zainteresiranim građanima, udrugama, ustanovama, klubovima i drugim pravnim osobama (u daljnjem tekstu korisnici), za održavanje sastanaka, predavanja, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom škole.

Članak 4.

Ravnatelj Škole sa korisnikom sklapa Ugovor o najmu školskog prostora u kojem se pobliže uređuju uvjeti najma (vrijeme trajanja, termini korištenja, korištenje opreme, cijena najma i sl.).

Cijena najma školskog prostora utvrđena je Odlukom o utvrđivanju visine naknade za najam sportske dvorane i drugih prostorija škole.

Članak 5.

Evidencija o sklopljenim ugovorima o najmu vodi se u tajništvu škole, a nadzor i naplatu vlastitih prihoda vodi računovodstvo škole, a prema posebnoj proceduri praćenja i naplate prihoda i primitaka škole.

Članak 6.

Sredstva iz članka 3. Ovih Pravila koristit će se za podmirenje materijalno-financijskih rashoda škole, investicijsko i tekuće održavanje školskih prostora i nabavu dugotrajne imovine i sitnog inventara, ukoliko osnivač ne odruči drugačije.

Članak 7.

Škola može primiti donaciju u novcu i koristit će ju za namjene za koje je dana, odnosno za namjene koje je odredio donator, osim ako donacija nije u suprotnosti sa obrazovnom i odgojnom funkcijom škole.

U slučaju da je donacija u suprotnosti sa obrazovnom i odgojnom funkcijom škole, ravnatelj će izvršiti povrat primljenih sredstava.

Članak 8.

U slučaju da donator nije odredio namjenu doniranih sredstava ista će se koristiti u svrhu utvrđenu člankom 6. ovih Pravila.

Članak 9.

Škola može primiti dar u naravi, ako se može koristiti u obrazovnoj i odgojnoj funkciji škole.

Primitak dara potvrđuje Povjerenstvo od najmanje tri člana koje imenuje ravnatelj škole.

Provjerenstvo vrši procjenu primljenog dara u slučaju da dar nema popratnu dokumentaciju iz koje bi se mogla utvrditi njegova financijska vrijednost.

Zapisnik o procjeni vrijednosti primljenog dara dostavlja se u računovodstvo škole radi daljnjeg postupanja sukladno odredbama o popisu imovine, potraživanja i obaveza (inventuri).

Članak 14.

Ova Pravila objavit će se na oglasnoj ploči škole, a stupaju na snagu danom donošenja.

**Predsjednica Školskog odbora:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Valerija Novak/

Utvrđuje se da su ova Pravila objavljena na oglasnoj ploči škole 2023. godine, kada su i stupila na snagu.

**R A V N A T E L J**

\_\_\_\_\_\_\_\_\_\_\_\_\_\_\_\_\_\_\_\_

/Tomislav Polanović, prof./

Klasa:

Urbroj:

Zabok, 19 .01. 2023.